b'\n_START_ARTICLE_\nMentuhotep III.\n_START_SECTION_\nVladanje\n_START_PARAGRAPH_\nMentuhotep III. je na egip\xc4\x8danskem prestolu nasledil svojega o\xc4\x8deta Mentuhotepa II. Domneva se, da je bil zaradi o\xc4\x8detovega 51 let dolgega vladanja ob prihodu na prestol relativno star in je vladal samo dvanajst let. Med svojim kratkim vladanjem je kljub temu uspel organizirati odpravo v Punt in uvesti nekaj arhitekturnih inovacij.\n_START_SECTION_\nOdprava v Punt\n_START_PARAGRAPH_\nMentuhotep III. je v osmem letu vladanja poslal odpravo v De\xc5\xbeelo Punt, kar se ni zgodilo \xc5\xbee od Starega kraljestva. Napis v Vadi Hammamatu omenja, da je odprava \xc5\xa1tela 3.000 mo\xc5\xbe pod poveljstvom majordoma Henenuja. Ko so se iz Koptosa odpravili proti Rde\xc4\x8demu morju, so izkopali dvanajst vodnjakov za kasnej\xc5\xa1e odprave in pregnali upornike. Iz Punta so se vrnili s tovori kadila, gumija in parfumov.\n_START_SECTION_\nSpomeniki\n_START_PARAGRAPH_\nSankkare Mentuhotep je v dvanajstih letih vladanja izpeljal ve\xc4\x8d gradbenih projektov. V Deir el-Bahariju je za\xc4\x8del graditi svoj pogrebni tempelj, vendar ga ni dokon\xc4\x8dal. Tempelj je postavil v bli\xc5\xbeini o\xc4\x8detovega pogrebnega templja. Napis pravi, da je bil pokopan v komori, vsekani v steno hriba._NEWLINE_Na hribu Tod v zahodnih Tebah je na ostankih starej\xc5\xa1ega templja zgradil tmpelj iz blatnih zidakov. Posve\xc4\x8den je bil bogu Montu-Raju. Proti koncu Enajste dinastije ga je uni\xc4\x8dil potres.\n_START_SECTION_\nDru\xc5\xbeina\n_START_PARAGRAPH_\nMentuhotep III. je bil sin svojega predhodnika  Mentuhotepa II. Ena od o\xc4\x8detovih \xc5\xbeena se je imenovala "Mati dveh kraljev", kar ka\xc5\xbee, da je bila skoraj zagotovo  mati Mentuhotep III. Dru\xc5\xbeina Mentuhotepa III. je velika uganka. Trenutno velja, da je bil o\xc4\x8de svojega naslednika Mentuhotepa IV. Njegova mati naj bi bila Imi,  ena od \xc5\xbeensk in njegovega harema. Domneva je \xc5\xa1e vedno sporna, ker naj bi bila njegova mati kraljica in ne dekle iz harema.'